Mihaela Apetrei este senior trainer pentru public speaking, expert în comunicare, speaker motivațional.

Mihaela are o experiență de opt ani in jurnalism si zece ani în training de media, comunicare și public speaking, și este fondator al companiei de training MTW România. A susținut peste 2000 de ore de curs, în mai mult de 100 de sesiuni derulate pentru companii importante din banking, pharma, IT și FMCG, pentru care a dezvoltat și implementat programe customizate, cu exemple din „real life”. Concentrată pe livrarea de rezultate, Mihaela crede în potențialul fiecărui om de a-și valorifica abilitățile în beneficiul său și al companiei pe care o reprezintă. După cum spun participanții, trainingurile ei se remarcă prin dinamism și aplicabilitate directă și imediată în business.

Ca speaker motivațional, Mihaela aduce în conferințele și seminariile corporate abordarea diferită, fresh, a outsiderului profesionist. Invitată pentru a crește energia sălii și pentru a motiva echipele, lucrează cu plăcere pentru companii care nu vor „nume”, ci rezultate.

În 2012, Mihaela a publicat prima carte-curs pentru îmbunătățirea abilităților de prezentare, „Mai bun, mai încrezător, mai puternic, ca prezentator”, recomandată oricărui profesionist interesat de dezvoltare personala și impact in afaceri. În prezent, Mihaela se pregătește pentru a deveni executive coach.